Hej,  lidt nysgerrig her da der jo er 1000 forskellige meninger og jeg er lidt i tvilv om det ene er bedre end det andet så..  min hingst er blevet reddet i snart 3 mdr, kan skridt, trav og gallop og hvad en 3½ års ellers skal kunne er 100% styrbar i skridt og trav, vi øver gallop.  vil i sige jeg skal holde en pause snart eller fortætte?  så der der nogen der kan skrive træningsplan i mener er god så svar på følgende spørgsmål:  1. skal der holdes pause?  2. hvornår skal den holdes? og hvor længe?  nogen gode idder til hvad jeg kan lave med ham under evt pause? havde selv tænkt, tricks, gå ture, løs spring, og alle de dressur øvelser han kan fra jorden, og generel jordtræning andre forslag?  han er pt lidt til den tynde side da han har taget et ordentlig ryk i højden henover sommeren så tænker det måske er ok med en pause, så han også kan tage lidt på   kom frisk med idder  god aften  hilsen  Line
Hej derude! Jeg har i en månedstid redet en 9-års vallak. Jeg har nogle problemer med ham, som jeg håber at jeg herigennem kan få belyst lidt udefra. Jeg må nok hellere nævne at hesten er meget nervøst anlagt og har nemt til stress. 1. Når jeg trækker med ham (feks. til og fra ridehallen), skal der jo som nævnt ikke meget til at skræmme ham. Det er som sådan også i orden; jeg tager det stille og roligt, og er egentlig generelt god til at få ham til at falde ned igen. Men nogle gange hopper han bogstaveligt talt ind i mig, når han bliver skræmt, hvilket jeg IKKE kan leve med; det er decideret farligt. Hvad gør man lige? Tit når jeg ikke at reagere før han nærmest har spændt ben for mig. Jeg har endnu ikke været nede at ligge, men jeg frygter at det sker, da jeg ikke finder det videre tillokkende at blive trampet på.   Har I nogle råd? 2. Jeg kan ikke få ham til at stå stille, når jeg skal sidde op. Jeg sidder op fra en skammel. Jeg kan godt (for det meste) få ham hen til skammelen, men der går en brøkdel af et sekund, og så har han flyttet bagdelen væk, så jeg ikke kan komme op. Jeg har hidtil stillet ham mellem barrieren og skammelen, hvilket jeg i bund og grund ikke finder holdbart, da han derved let kan komme i nærkamp med skammelen, hvis han skulle finde på at bevæge sig til siden. Når jeg er på vej op på ham, begynder han at gå, så jeg på ganske elefant vis på det nærmeste lander ude på halsen af ham.  Stå/stop signalet fungerer fint fra jorden, ellers. Og når jeg har ham løs, går han mig som en hund, og stopper når jeg stopper, og aldrig med hovedet længere fremme end ved min skulder. Idag sad jeg med møje og besvær op fra jorden, i den naive tro, at det ville gøre en forskel, men det gjorde det ikke. Da jeg endelig havde fået ham til at stå stille, og jeg trådte i bøjlen, begyndte han som sædvanlig at gå. Nogle råd hér? Jeg føler mig pludselig helt grøn. 
I forhold til det første problem er der nok ikke så meget andet at gøre, end at blive ved med at træne lydhørhed og opmærksomhed på dig, når du trækker ham. Personligt ville jeeg nok trække sådan en hest ved at gå ret tæt ind til dens skulder (så den ikke så let kan komme til at vælte mig eller ramme mig med et ben). Derudover ville jeg træne en masse stop og frem mens jeg trak den, den pågældende strækning. Altså træk et par meter frem, bed den om at standse og hvis den ikke reagerer med det samme, så bed den træde et skridt tilbage, når den er standset. Når den står stille så ROS den - evt. også med en godbid og derefter frem igen. Et par meter efter gentager du øvelsen og sådan bliver du ved. Ideen er selvfølgelig ikke, at det skal tage dig 4 timer at trække den over i ridehuset, men ved at bede den fokusere på nogle (ret simple) øvelser mens du trækker den, vil du formentlig hurtigt opleve at dens fokus rettes mere imod dig. LIgeledes får du trænet dens lydighed under omstændigheder hvor den kan stresse op. Når hesten begynder at gå pænere og mere afslappet på strækningen, kan du nøjes med bare at træne stop og frem når den begynder at spænde op, eller hvis den lægger an til at hoppe til siden som en måde at få fokus tilbage på dig. Mht det andet problem, så ville jeg træne indparkering ved først at trække hesten hen til skamlen. Og når den står pænt stille (med dig på jorden) ville jeg rose den og belønne den med en godbid. Dette gentages nogle gange, så den begynder at koble skamlen sammen med godbidder. Når den uden uden problemer stiller sig pænt ved skamlen og bliver stående stille til den får en godbid og bliver bedt om at gå væk, kan du begynde at stille dig op på skamlen. Altså træk den hen til skamlen, giv en godbid og stil dig så op på skamlen. Hvis hesten begynder at gå væk prøver du i første omgang at blive på skamlen, mens du trækker hesten tilbage på plads. Lykkes det ikke, må du stige ned og trække hesten tilbage på plads fra jorden. Det kan måske tage nogle forsøg. Så snart hesten står pænt ved skamlen giver du den en godbid og roser den. Det skal selvfølgelig gentages til hesten står pænt ved skamlen også selvom du står og flagrer oppe på skamlen. Når du så skal op foregår det på samme måde. Du sidder op og begynder hesten at gå bakker du den tilbage til skamlen. Når du så er kommet op, giver du den en godbid og derefter giver den signal til at gå frem. Hvis hesten går inden du har bedt den om det, bakker du den tilbage til udgangspunktet, beder den stå stille og når den gør det, belønner du den. Det kræver lidt tålmodghed og stor konsekvens - du må ikke den ene dag tillade at den vader afsted med dig hængende i stigbøjlen og den næste dag forlange den skal stå stille til du er oppe. Men ved at bruge godbidder er langt de fleste heste heldigvis meget hurtige til at lære at stå stille ved skamlen  DOG VIRKER DENNE TRÆNING KUN, HVIS DET FAKTISK ER ET TRÆNINGSPROBLEM. Hvis hesten ikke vil stå stille når du skal op, fordi sadlen trykker, fordi den har ondt andre steder eller fordi den forbinder ridningen med ubehag eller stres, kan du træne fra nu af og til evigheden uden at det vil hjælpe. Men handler det bare om træning /opdragelse burde du ret hurtigt kunne se resultater 
Jeg synes du skal prøve at gå på   og følge videoer. Han har nogle ting der SKAL være på plads hver evig eneste gang han håndterer hesten, FØR han går bare et lille skridt videre. Og det er bl.a. øvelsen STÅ. Hesten skal stå stille mens han håndterer den og gør den ikke det, så går han ikke videre i træningen. Hver gang han har hesten i hånden, forlanger han dette, konsekvens og går det glat går han videre og ellers ikke. Det har virkelig en enorm effekt, men de første gange skal man godt nok bakke hesten på plads mange gange og sige STÅ. Mine syntes altid liiiiiiige de skal lidt frem eller vende sig og kigge efter mig og jeg har brugt meget tid på at flytte dem tilbage til udgangspunktet og STÅ. Men hold da op, så er tingene altså på plads inden man skal noget andet og det gør en hel del ting lettere. Held og lykke.
jeg bliver nødtil at sige mangel på respekt. jeg har selv oplevet noget ligende med min gamle hoppe. Det sjove var så at hun ikke var bange når min ridelære gik med hende. fordig hun så ham som leder "hesten" som holdte øje med alt det "farlig" for hende så hun kunne gå og slappe af.
Bare lig til info: Heste udviser ikke hieraki overfor andre arter - det er der forsket en del i. De udviser kun hieraki over artsfæller og muligvis æsler og muldyr Derfor handler problemerne i træning ikke om mangel på respekt eller at hesten tror den er lederen. Godt nok er heste ikke særligt kloge, men de har godt luret at rytteren ikke er en anden hest  Når man oplever forskel i hestens adfærd afhængigt af, hvem der håndterer den, handler det ikke om, at den tror den ene person er lederen og ikke tror den anden er. Det handler derimod om adfærden hos den person, der håndterer hesten. Er man selv usikker, anspændt, bange for hvordan hesten reagerer vil man overføre det til hesten. Men fordi heste er flugtdyr, der instinktivt reagerer på faresignaler i omgivelserne. Er man nervøs når man trækker hesten, fortæller man hesten at der er noget at være bange for. Ligeledes kan også ens præcision i signalgivningen til hesten have stor betydning. Sender man blandende eller modstridende signaler (fx beder hesten gå frem mens man stadig holder igen i grimen/trensen) vil de fleste heste reagere med nervøsitet. Nogle mennesker er gode til at kontrollere deres signaler (både dem de bevidst giver og dem deres kropssprog udsender), mens andre ikke er det.
 Mange tak for svar!   Jeg gør i forvejen meget i stå/stop og bakke, når jeg går med ham, men nu hvor du skriver det, kan jeg godt se at jeg nok har tendens til mest at gøre det, når han i forvejen er nervøs. Jeg må konsekvent til at gøre det hver gang nu. Normalt er jeg ikke så meget til træning med godbidder, da han vistnok tidligere er blevet "forkælet" med godbidder på saldgangen, så jeg har brugt oceaner af energi på at få ham til at holde op med at stå og skrabe på staldgangen. Men jeg er villig til at prøve; det er jo slet ikke sikkert at han forbinder det at stå på gangen/strigling/opsadling med godbidder som på samme måde som han ville gøre, når jeg decideret træner med ham/forlanger noget af ham andetsteds. Har du erfaring med dette? Jeg ville flå mig selv noget så grundigt i håret, hvis jeg fik hans skraberi forværret, hehe. Det er ved at blive meget bedre.  Hvad angår det med at gå tæt nok på ham, så har jeg nu, efter at have læst dit svar, bidt mærke i hvad der rent fakisk sker. Jeg går simpelthen for langt fremme i forhold til ham. Jeg har nu prøvet at blive ved hans skulder, og hold da op, et arbejde. Han syner noget mere utryg, og han stopper maaaange gange. Og så er der også et andet mindre problem. Hans forben svinger udad i en bue når han bevæger sig, og jo tættere jeg kommer på, jo lettere får han spændt ben for mig.   Jeg kan ikke helt finde ud af hvor jeg skal placere mig.  Hér på falderebet udi svar på denne del af din kommentar, må jeg hellere lige få nævnt at jeg er meget rolig og på ingen måde usikker/nervøs. Jeg plejer at være forholdsvis god til at håndtere nervøse heste ved netop at være heeeelt rolig, men hér er jeg godt nok alligevel grøn.  Det andet giver fuldt ud mening, også. Jeg tror jeg tager en dag, hvor jeg kun træner dette. Han bliver passet med tandlæge, massør og sadelmager, så jeg tror ikke at det er hér, problemet ligger. Jeg skal nok lige give en update når jeg har været på sagen.   Mange tak skal du have. Det giver også mening. Det er sjældent jeg har "adgang" til en hjælper, så jeg må se mig nødsaget til i første omgang at forsøge mig uden. Men jeg har tænkt tanken.   Tusind tak for svar! Jeg skal helt sikkert ind at nærstudere! Man kan aldrig få for meget viden/undersøge forskellige synspunkter.:-)  Mange tak for svar.   Hér må jeg erklære mig enig med Tusindfryd. Men dermed ikke sagt at jeg ikke kan se logikken i det. Men jeg mener også at det har med timing/hvad man sender ud af energi at gøre. Jeg kan ikke sådan helt få kædet mangel på respekt/nervøsitet sammen. Han er en hest, der har meget let til stress. Uanset hvem der håndterer ham. Det er jo fordi han bliver bange for ting, og er det der skræmmer ham, på hans højre side, og jeg går på hans venstre, ja så drøner han i den modsatte retning af det "farlige", og det vil så sige ind i mig.   Jeg kender en anden hest, som, når ejerne trækker ham på mark, går spasser fuldstændig ud i tide og utide, og de er blevet bange for ham. Jeg mener, som Tusindfryd, at det ´simpelthen er fordi de går ind i det med overbevisningen om at han "er vild". -Og ja, så er han det også. Han mærker deres nervøsitet, og dermed konkluderer han at der er fare på færde, og ja, så bliver han selv bange. Jeg kan gå med omtalte hest helt uden problemer, og det er, efter min mening, fordi jeg er rolig, og dermed "sender ud" at der ingen fare er på færde. At jeg så bliver løbe over ende af den heat jeg håndterer dagligt er måske lidt en falliterklæring; haha! 
Problemet med tiggeri opstår når man kommer til at belønne hesten for at tigge. Jeg har selv en gang været slem til det - fx når hesten stod og puffede til mig, slikkede på min hånd, nappede i min jakkelomme osv. Jeg vidste jo godt det var tiggeri, men det var jo sødt...   Eller dvs. det er det, når man i forvejen havde tænkt sig at stå og dele guf ud, men i alle andre sammenhænge blev det mildt sagt irriterende. Hvis man derimod bruger godbidder med omtanke, kan man faktisk bruge godbidder til at træne tiggeri væk med. Hvis man kun bruger godbidder, når hesten faktisk udviser en adfærd man har lyst til at belønne, så får man både trænet det man gerne vil træne, men man får også vendt hesten hjerne lidt om - altså så den begynder at forstå at skraberi ikke udløser godbid, men det gør det fx hvis man stopper pænt ved et let tag i tøjlen/træktovet. Mange er bange for at bruge godbidder i træningen fordi de frygter hesten tigger, men min erfaring er modsat - at hvis man bruger godbidder BEVIDST og med KONSEKVENS i sin træning og er meget bevidst om hvornår man ellers udlever en godbid, så er sandsynligheden for at hesten tigger væsentligt mindre. Fordi hesten bliver meget sikker i forhold til hvad der udløser en godbid og i særdelshed også hvad der ikke gør  Jeg har fx konkret trænet min hest til, at hvis jeg har mad, godbidder eller lignende når vi ikke træner, så skal den kigge væk for at få godbidden / maden. Det har jeg lært den, fordi den netop gerne ville bliver noget anmasende når der var mad i farvandet. Og jeg gider ikke en hest, der står og maser for at få guf eller som pløjer en ned, når man går ind i boksen med en spand mad. I dit tilfælde kan du fx netop træne at man først belønnes når man står pænt med alle 4 ben i jorden og fokuserer på alt muligt andet end godbidden  Mht at trække den, så er det selvfølgelig lidt svært at guide til helt præcise sted over nettet   Men når den er lidt spændene at trække med, er det i hvert fald vigtigt, at du holder dig tæt på den og ikke går med for stor afstand i mellem jer eller for langt foran den. Dels fordi det gør det sværere for dig at bevare kontrollen, hvis den hopper til siden, vender rundt eller lignende og dels fordi det mindsker risikoen for at den kommer til at ramme dig eller vælte dig. Det er klart nok, at den bliver mere utryg, hvis den er vandt til at du går forrest. For pludselig går du jo ikke 100 % i dens synsfelt og du befinder dig i en anden position end normalt. En ide kunne være også at træne signalerne når du trækker med den fx i ridehuset eller andet sted hvor den er mere tryg. Så den vænner sig til at du går lidt længere nede ad dens hals. Fordelen ved at bruge godbidder i sådan en situation (og grunden til jeg foreslog det) er, at godbidder dels ret hurtigt forstærker den adfærd man træner, men i ligeså høj grad fordi hesten sandsynligvis stresser en kende op, når du trækker med den fx til og fra ridehus. Og det at få en godbid = noget rart / mad får automatisk hestens stresniveau ned, fordi det udløser de hormoner i hjernen, der sænker afslapper den. Og så selvfølgelig fordi den form for belønning netop vil få den til at forbinde turerne til og fra ridehus og hvor du nu ellers trækker med den med noget rart og altså noget den ikke behøver at stresse over 
Hejsa Jeg har haft præcis samme problem ved opstigning på min vallak, når jeg steg op på stolen rykkede han måsen væk fra mig. Det tog to dages træning, med godbider. Først for at jeg kunne gå ned på siden af ham uden han rykkede måsen, senere for at jeg kunne stå på stolen uden han rykkede væk og til sidst, fik han den først når jeg sad på ryggen af ham og han stadig stod stille. Den første dag tog det 45 min at komme op, dagen efter 30 min og siden da har jeg bare kunnet stige på. En gaaang imellem driller han igen, men så øver vi bare for fra, jeg hopper aldrig op mens han går eller står dumt, så må det bare tage længere tid at komme afsted. I det ridehus vi er flyttet til her til vinterstald, kravler jeg op fra ridehusvæggen, det tog også to trænings gange af først 30 så 22 min, og igen tredie dag kunne jeg bare stille ham og klatre op. Min erfaring er at flok synes man er lidt fjollet og de jo bare kan holde hesten for en imens man klatre på, men jeg vil selv,(he he ja lidt stædig har man vel lov at være) men det har virket for mig. Kan nu klatre op fra de fleste ting, sten i skoven osv. Bruger gulerødder skåret i små stykker til træningen. Held og lykke med træningen, det er både sjovt og frustrerende og kræver tålmodighed, men hold ved så er det SÅ fedt når det lykkes og man bliver stolt af sin lille hest, der er så dygtig til at stå stille mens man stiger på. :0) Anna
Hej. Tænkte på hvordan i træner jeres heste op til military??  Mvh. Nasb
jeg intervaltræner min hest efter den plan der er på den her side
Det kommer lidt an på hvilke klasser jeg skal ride, hvordan jeg træner. Til 80 og 90 intervaltræner jeg ikke, jeg rider bare spring, dressur og friske skovture. Når jeg starter 100 og 1* så intervaltræner jeg hver 4-5 dag, rider 2 gange dressur og 1 gang spring (bane eller terræn) i ugen, og derudover skovture, skridtture og løsgørende arbejde. Jeg intervaltræner på følgende måde (tempo ca 500 m min): 2 min galop, 2 min skridt, 2 min galop, 2 min skridt osv Uge 1-2 har jeg 4 galopintervaller Uge 3-4 har jeg 5 galopintervaller Uge 5-6 har jeg 6 galopintervaller og så starter jeg forfra med 4 osv Mvh Hanne
Puls kan man tjekke med et puls ur, de fåes specielt til heste, men nogle har også held med at lave et hjemmedesignet ur fra et alm menneske puls ur. priserne på polars hesteure er fra ca 1000kr et rigtig godt redskab også ved genoptræning.
Hej Jeg ejer en tinkerhoppe på 7 år. Hun er desværre ret svajrygget - delvist grundet at hun har højere i bagparten end i forparten. Altså baghøj. Hun rides næsten dagligt og jeg synes jeg har forsøgt mig med de ridemæssige tiltag jeg lige kan komme i tanke om - så måske I har flere gode ideer? Hun er primært turhest og går ca. 1 time dagligt - oftest i alle 3 gangarter. Hendes sadel er tilpasset og godkendt af sadelmager så sent som i foråret. Hun går for løse tøjler med hovedet placeret fint lige ud for skuldrene (altså let sænket lidt ala en western hest) i skridt og ofte også i gallop. I trav smider hun det dog helt op i vejret. Jeg er ikke nogen vildt fantastisk rytter - men synes heller ikke jeg bumper rundt i ryggen på hende. Hun kan IKKE lide at blive longeret - på bane, så skal det være skal det være i naturen.
Det er altid godt at træne over bomme, enten når man rider eller i longen. Desuden er det en god ide at ride den så dybt du kan, for så kommer ryggen oppe op:-) Desuden har jeg et lille trix jeg gør hver dag: tryk hesten under maven (fra gjord-lejet og så langt tilbage du kan komme), indtil den løfter ryggen, og hold det et øjeblik. Synes at jeg kan se en tydelig forskel siden jeg begyndte på det:-)
Når heste tit bliver eller er meget svejrygget kan det skyldes manglende muskler langs rygsøjlen. Dette kan trænes effektivt uden rytter i sadlen. Så snart der er sadel eller rytter på belastes ryggen, og ved at træne den uden sadel og rytter, vil den få den frihed det kræver for at opbygge de rette muskler. Alt træning uden beslastning fra vægten ovenpå kan bruges, gå-turer løbe-ture, longe, bomme mm. ( vi bruger meget vores hjemmelavede aguilitybane, som er et hit blandt både børn og voksne.) Når man så rider, kan man hjælpe til ved at ride i letsæde. Rigtig god fornøjelse..